Formulari de sol·licitud normalitzat, que inclou les declaracions responsables següents:
No caldrà aportar la documentació que acrediti la personalitat jurídica de l'entitat sol·licitant si aquesta ja s'ha presentat amb anterioritat a l'Agència de l'Habitatge de Catalunya, sempre que no hagin transcorregut més de cinc anys des de la seva presentació i no hagi experimentat cap modificació.
L'Agència de l'Habitatge pot requerir a l'entitat sol·licitant documentació complementària per tal de poder resoldre l'expedient.
Són subvencionables els projectes i les activitats que promouen les entitats i associacions veïnals veïnals i les assegurances de responsabilitat civil vinculades a aquestes actuacions, incloses en els següents programes, que se iniciïn a partir de l'1 de gener de 2020 i finalitzin com a màxim el 15 de desembre de 2020.
A) Programa per al foment d'actuacions relacionades amb les comunitats de propietaris i residents:
A.1) Mediació en la gestió de conflictes comunitaris, constitució de comunitats, formació en la gestió i administració comunitària,
A.3) Actuacions per evitar la degradació del parc d'habitatges i d'àrees urbanes, l'infrahabitatge, el barraquisme, la sobreocupació, l'ocupació no autoritzada i situacions anàlogues.
A.4) Actuacions per a la millora dels hàbits de consum, i de l'eficiència energètica, i per a l'ús i el manteniment dels espais comuns i de l'entorn.
A.5) Actuacions de dinamització i cohesió social en parcs d'habitatge social.
La quantia màxima de subvenció que poden rebre les entitats per aquest programa és de 15.000 Euros.
B) Programa per a l'adequació i manteniment de les dependències que constitueixen la seu de les entitats veïnals i dels espais o elements comuns, que inclou les despeses següents:
B.1) Despeses d'adequació, rehabilitació i manteniment de les dependències que constitueixen la seu de les entitats veïnals i dels espais o elements comuns (fins a un màxim de 1.900 euros).
B.2) Despeses per a l'adquisició d'equipaments: mobiliari, emmagatzematge, organització, il·luminació i aparells electrònics, multimèdia, o similars.(fins a un màxim de 800 euros).
B.3) Despeses de manteniment de serveis: lloguer, electricitat, aigua, gas, telèfon i connexió internet (fins a un màxim de 1.900 euros).
La quantia màxima de subvenció que poden rebre les entitats per al programa B és de 4.600 €
La quantia total de subvenció que poden rebre les entitats entre el programa A i el programa B junts, és de 15.000 €.
No són subvencionables els conceptes següents:
Despeses d'aliments, restauració, càterings, etc.
Contractació de professionals per a animacions recreatives, infantils, musicals, etc que no formin part d'un taller de formació.
Excursions o sortides lúdiques ni les despeses de transport.
Les entitats i associacions veïnals han de complir els requisits següents:
Estar legalment constituïdes i inscrites al registre corresponent.
Fundacions i associacions: haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques
Fundacions: Haver complert el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
No incórrer en les prohibicions que estableix l'article 13 de la Llei 38/2003, de 17 de novembre, general de subvencions.
Estar al corrent de les obligacions tributàries amb la Generalitat de Catalunya i l'Administració General de l'Estat, així com de les obligacions amb la Seguretat Social.
En el cas que en un mateix barri es presentin més d'una entitat sol·licitant la subvenció, tindrà prioritat l'entitat amb més persones titulars d'habitatges gestionats o tutelats per l'Agència,
En altres casos la prioritat serà per ordre d'entrada de les sol·licituds presentades amb la documentació complerta dins el termini de la convocatòria.
L'import de la subvenció es determina per a cada sol·licitud, d'acord amb:
També es tindrà en compte altres subvencions o ajuts que pugui tenir l'entitat per a la mateixa activitat o projecte, d'altres entitats públiques o privades, nacionals o internacionals, de manera que en cap cas la quantitat que s'atorgui superi el 100% del cost total de l'activitat.
En cas que la dotació pressupostària sigui insuficient per atendre la totalitat de les sol·licituds favorables d'un mateix programa, es reduirà l'import calculat inicialment en un percentatge igual per a cada sol·licitud.
Pel pagament de la bestreta equivalent al 50% de l'import de la subvenció, l'entitat beneficiaria ha de justificar prèviament, mitjançant una declaració responsable del seu representant, les activitats a què es destina la subvenció i el cost individualitzat de cada activitat per l'import equivalent a aquest pagament.
Pel segon pagament equivalent al 50% de l'import total de la subvenció, l'entitat beneficiaria ha de justificar la realització efectiva de les activitats i l'execució dels projectes que han determinat la concessió de la subvenció.
Realitzar les actuacions subvencionades d'acord amb el projecte presentat i aprovat pels òrgans competents de l'Agència de l'Habitatge de Catalunya.
Comunicar a l'Agència de l'Habitatge de Catalunya, en el termini màxim d'un mes, qualsevol modificació en les actuacions i en la reassignació dels conceptes de despesa que preveuen els pressupostos inicialment presentats, sense que en cap cas pugui existir una modificació de l'import total del pressupost presentat.
Les modificacions, degudament motivades, han de ser acceptades per l'òrgan que concedeix la subvenció i, si s'escau, poden arribar a minorar la subvenció atorgada.
Si en el termini d'un mes comptat a partir de la presentació de la sol·licitud de modificació no s'ha dictat resolució, s'entendrà denegada.
Els canvis no comunicats o que no hagin estat acceptats de manera exprerssa poden donar lloc a la revocació total o parcial de la subvenció.
Comunicar a l'Agència de l'Habitatge de Catalunya l'obtenció de subvencions per a la mateixa finalitat, procedents de qualsevol de les administracions o entitats públiques o privades, nacionals o internacionals a més de les ja consignades en la sol·licitud de subvenció.
Si la persona beneficiària obté un ajut addicional, l'Agència de l'Habitatge pot minorar la subvenció atorgada.
Proporcionar la informació que els sigui demanada respecte de la subvenció concedida i sotmetre's a les actuacions de comprovació i control de la Intervenció General de la Generalitat de Catalunya, de la Sindicatura de Comptes de Catalunya i d'altres òrgans competents d'acord amb la normativa aplicable.
Complir amb les obligacions que disposa l'article 3.4 de la 19/2014, de 29 de desembre, de transparència, accés a la informació pública i bon govern, que li siguin aplicables.
L'entitat beneficiària ha de fer constar en qualsevol tipus de rètol, document o publicitat, relacionats amb l'actuació subvencionada, l'expressió "Amb el suport de l'Agència de l'Habitatge de Catalunya".
També ha d'incloure el logotip de l'Agència.
Les sol·licituds s'han de formalitzar en l' imprès normalitzat, degudament signat per la persona que representa a l'entitat sol·licitant, i acompanyades amb la documentació indicada a la mateixa sol·licitud.
La presentació de les sol·licituds implica la plena acceptació de les condicions de la convocatòria.
Podeu enviar el document de sol·licitud degudament signat i escanejat a l'Agència de l'Habitatge de Catalunya a través de la petició genèrica.
El termini màxim per resoldre les sol·licituds i notificar la resolució, degudament motivada, és de tres mesos a comptar des de la data de finalització del període presentació de sol·licituds.
Transcorregut aquest termini, si no s'ha notificat la resolució expressa, les sol·licituds es poden entendre desestimades per silenci administratiu
La notificació de la resolució es fa de forma individualitzada a les entitats sol·licitants, d'acord amb el que estableix l'article 56 de la Llei 26/2010, de 3 d'agost, de règim jurídic i de procediment de les administracions públiques de Catalunya, i l'article 50 de la 39/2015, d'1 d'octubre, del procediment administratiu comú de les administracions públiques.
Amb caràcter complementari, també es publicaran les notificacions mitjançant procediments electrònics habilitats, a través de l'e-Tauler o dels que disposi l'Agència de l'Habitatge de Catalunya.
S'entén que les persones beneficiàries accepten la subvenció si en el termini de deu dies, comptats a partir de la data de la notificació, no han manifestat expressament la seva renúncia.
Contra les resolucions d'atorgament o denegació de la resolució, que exhaureixen la via administrativa, es pot interposar recurs de reposició en el termini d'un mes a comptar de l'endemà de la notificació, o recurs contenciós administratiu, en el termini de dos mesos a comptar de l'endemà de la notificació, davant dels jutjats contenciosos administratius.
Presentació de la declaració responsable per al pagament del 50%
La tramitació del pagament del 50% de l'import de la subvenció concedida s'iniciarà, en concepte de bestreta, a partir de la notificació de la concessió de la subvenció, un cop s'hagi presentat una declaració responsable del seu representant, justificant les activitats a què es destina la subvenció i el cost individualitzat de cada activitat per l'import equivalent a aquest pagament.
La justificació de les actuacions subvencionades es fa, un cop acabades les actuacions, i en tot cas, fins el 30 de novembre de 2019 per despeses efectuades fins el 15 de novembre.
Per a les despeses efectuades a partir d'aquesta data pot presentar-se fins el 15 de gener de 2020.
Cal presentar un certificat signat pel president o secretari de l'entitat beneficiària, acreditatiu de la realització de les actuacions objecte de la subvenció i del cost que tenen, acompanyat de:
En aquest certificat hi ha de constar que l'import de la subvenció atorgada es destina íntegrament a finançar les actuacions per a les quals s'ha concedit.
Per al pagament de l'import parcial del 50% de l'import de la subvenció, l'entitat beneficiària ha de justificar prèviament, mitjançant una declaració responsable del seu representant, les activitats a què es destina la subvenció i el cost individualitzat de cada activitat per l'import equivalent a aquest pagament.
Per al segon pagament equivalent al 50% de l'import total de la subvenció, les entitats beneficiàries han de justificar la realització efectiva de les activitats i l'execució dels projectes que han determinat la concessió de la subvenció.
Per a més informació sobre la justificació de la subvenció podeu consultar el document de l'apartat Documentació relacionada ( Informació sobre la justificació de les subvencions )
Podeu enviar la documentació mitjançant la petició genèrica.